Der Golem, wie er in die Welt kam

Der Golem, wie er in die Welt kam é un filme mudo alemán dirixido por Paul Wegener e Carl Boese que se estreou en 1920. O guión baséase na novela de 1915 Der Golem de Gustav Meyrink.Noah William Isenberg, Weimar cinema: an essential guide to classic films of the era, p.332Douglas Kellner, Passion and rebellion: the expressionist heritage, p.384Dietrich Scheunemann, Expressionist film: new perspectives, p.273 O filme é o terceiro dos tres que Wegener fixo sobre o ser golem, sendo as outras dúas Der Golem (1915) e a comedia curta Der Golem und die Tänzerin (1917). Este filme é o máis famoso dos tres de Wegener porque é o único que non se perdeu e chegou ata a actualidade.

 Sinopse 
No século XVI, no gueto de Praga, vivía o Rabino Löw, mago e mestre na arte da nigromancia. Para evitar a expulsión dos xudeus, ordenada polo Emperador Rodolfo II, modelou a figura de arxila do Golem e invocou ó espírito de Astaharot para que lle outorgase a vida. Porén, cando os xudeus conseguen quedar na cidade, e o Golem salva a vida do Emperador, o rabino trata de invalidar o seu conxuro e quitarlle a vida porque xa realizou o seu cometido. Pero cando un servente, cegado de amor, devólvelle a vida, a figura de arxila escapa da influencia humana e convértese nunha ameaza.

 Personaxes 
 Albert Steinrück como Rabbi Loew
 Paul Wegener como Golem
 Lyda Salmonova como Miriam
 Ernst Deutsch como Famulus
 Lothar Müthel como o Cabaleiro Florian
 Otto Gebühr como Emperador Luhois
 Hans Stürm como Rabbi Jehuda
 Max Kronert como gardián das portas
 Greta Schröder como Dama da corte
 Loni Nest como Nena pequena

 Notas 

 Véxase tamén 
 Ligazóns externas 
 Ficha na IMDb 
 Ficha en RottenTomatoes 

Categoría:Filmes de 1920
Categoría:Cinema mudo
Categoría:Filmes de Alemaña
Categoría:Filmes do golem
Categoría:Filmes de monstros
Categoría:Filmes ambientados no século XVI
Categoría:Filmes ambientados en Praga